ได้ความรู้สึกเหมือนอยู่บ้านที่เพรียมพร้อมไปด้วยสิ่งอำนวยความสะดวกครบถ้วนระดับโรงแรม ทั้งน้ำอุ่นส้วมแยกกับห้องอาบน้ำ ผ้าเช็ดตัว, แอร์, อินเตอร์เน็ต, ตู้เย็น แถมยังมีห้องครัวไมโครเวฟและเตาแก๊สรวมทั้งเครื่องปรุง(น้ำมัน,ซีอิ๊ว ฯลฯ) ให้ทำอาหารอีกด้วย และมีเพื่อนบ้านที่น่ารัก ทั้ง Akanene และ Mitsu ให้การต้อนรับอย่างดี วันที่เราไปเกิดแผ่่นดินไหว ด้วยความเป็นห่วงทั้งคู่เลยส่งรถมารับจากหน้าสถานีถึงบ้านเลย ไม่ต้องเดิน :) แถมได้จิบน้ำชาต้นตำรับอีกด้วย

บ้านสะอาดมากหาง่าย แม้อาจเดินไกลไปหน่อยถ้าเทียบกับความเคยชินของคนไทย แต่อากาศไม่ร้อนมากเดิน 10-15 นาทีก็ถึง ทางผ่านมีร้านซุปเปอร์มาร์เก็ตยักษ์ ประมาณแม็กแวลูบ้านเรา มีของสดและอาหารเครื่องใช้มากมายซื้อของขนมเบียร์กลับบ้านได้จากห้างนี้เลยราคาไม่แพง แถมหลังสี่ทุ่มมีซูซิอาหารปรุงเสร็จลดราคาเพียบ อิอิ ปิดตีหนึ่งดึกแค่ไหนก็ไม่หิว หรือถ้าไม่อยากเดินไกลมีทั้ง 7-11 และแฟมิลี่มาร์ทในรัศมี 200 เมตร ให้คุณไม่ต้องเดินไกล 3 นาทีก็ถึงแหล่งอาหาร 24 ชม. ส่วนตัวบ้านมี 2 ชั่น แบ่งนอนได้ 4คนบนละล่าง ข้อดีถ้ามาเป็นกลุ่มคือห้องส้วมแยกแบ่งทำธุระได้สบายๆ ใกล้ๆกันมีสวนสาธารณะตื่นไปวิ่งรอบแม่น้ำที่เชื่อมกับสวนได้ผมไปมาแล้วอากาศสดชื่น ข้อดีของย่านนี้คือไม่วุ่นวายเป็นที่อยู่อาศัยจริงๆ เงียบสงบ แถมยังมีร้านอาหารสไตล์บ้านๆ ทั้งบาร์และเน้นกิน จะลำบากหน่อยคือร้านพวกนี้มีเมนูญี่ปุ่นล้วนแถมคนญี่ปุ่นละแวกนี้พูดอังกฤษไม่ได้เลย(ฮา) แต่เราก็สามารถใช้ภาษามือสื่อสารจนได้ของอร่อยมากินตั้งแต่ดึกคืนแรก

สรุปแล้วแนะนำสำหรับคนที่มาด้วยกันเป็นกลุ่ม 3-5 คน ถ้าซื้ออาหารหรือแพ็คมาม่ามาทำเองมีตู้เย็นแช่ของสดก็จะลดค่าใช้จ่ายได้มากโข แม้ระยะทางอาจไกลไปหน่อยแต่จุดเชื่อมต่อรถไฟฟ้าใต้ดินสามารถไปได้ 2 สายเลย ต่อเดียวก็ไปชินจูกุได้ อีกสายก็สามารถตรงกลับนาริตะสะดวก รวมแล้วเป็นอีกที่ๆผมมาโตเกียวหนหน้าต้องกลับมาพักครับ